Revontulien poksahduksille ja räsähdyksille on löytynyt selitys, kertoo Aalto-yliopisto.

Äänet syntyvät, kun revontuliin liittyvä magneettimyrsky saa ilmakehän sulkukerrokseen kertyneet sähkövaraukset purkautumaan. Silloin syntyy mittauksissa näkyviä magneettipulsseja, jotka kuulostavat paukahtelulta.

Havaintoja revontulien äänistä on tehty vain tyynellä säällä. Silloin ilma ei sekoitu, vaan lämmin ilma nousee ylös kohti kylmempää kerrosta. Lämmin ilma ja sen mukana kulkeutuvat negatiiviset varaukset kuitenkin pysähtyvät niin sanottuun sulkukerrokseen juuri ennen kylmempää ilmakerrosta. Sulkukerroksen yläpuolelle kertyy vastaavasti positiivisia varauksia.

Mainos alkaa

Mainos päättyy

Lopulta magneettimyrsky rikkoo sulkukerroksen ja saa varaukset purkautumaan rätinän saattelemana.

Äänet syntyvät noin 70 metrin korkeudessa.